Disse ganske små og slanke øglene forekommer hovedsakelig i Sør-Amerika, men utbredelsen strekker seg nordover til Karibien og USAs sørstater. Arter i slekten er dessuten innført til Hawaii. De fleste artene klatrer i trær, men det finnes også marklevende arter i de tørre områdene i det sørvestre Sør-Amerika. De trelevende artene har gripehale som en tilpasning til et slikt liv. De har også festeskiver på tærne, som ligner på dem som gekkoene har. Mange arter har en fargerik hakelapp som benyttes til kommunikasjon med artsfrender.